b'\n_START_ARTICLE_\nArsen Sargsyan\n_START_PARAGRAPH_\nArsen Sargsyan (armeniaksi \xd4\xb1\xd6\x80\xd5\xbd\xd5\xa5\xd5\xb6 \xd5\x8d\xd5\xa1\xd6\x80\xd5\xa3\xd5\xbd\xd5\xb5\xd5\xa1\xd5\xb6, s. 13. joulukuuta 1984) on armenialainen pituushypp\xc3\xa4\xc3\xa4j\xc3\xa4 ja kolmiloikkaaja._NEWLINE_Sargsyan karsiutui Debrecenin alle 18-vuotiaiden MM-kilpailuissa 2001 pituushypyn ja kolmiloikan loppukilpailuista. Tampereen alle 20-vuotiaiden EM-kilpailuissa 2003 h\xc3\xa4n oli pituushypyss\xc3\xa4 11:s ja karsiutui kolmiloikan loppukilpailusta. H\xc3\xa4n karsiutui pituushypyn loppukilpailusta alle 23-vuotiaiden EM-kilpailuissa Erfurtissa 2005._NEWLINE_Sargsyan karsiutui pituushypyn loppukilpailusta sis\xc3\xa4ratojen EM-kilpailuissa Torinossa 2009, sis\xc3\xa4ratojen MM-kisoissa Dohassa 2010 sek\xc3\xa4 ulkoratojen EM-kilpailuissa Barcelonassa 2010 ja Helsingiss\xc3\xa4 2012._NEWLINE_Sargsyan hypp\xc3\xa4si pituushyppyenn\xc3\xa4tyksens\xc3\xa4 820 cm Arta\xc5\xa1atissa 8. kes\xc3\xa4kuuta 2012. Hallissa h\xc3\xa4n on hyp\xc3\xa4nnyt parhaimmillaan 793 Jerevanissa 24. tammikuuta 2010. Kolmiloikkaenn\xc3\xa4tyksens\xc3\xa4 15,91 h\xc3\xa4n teki Arta\xc5\xa1atissa 30. toukokuuta 2010._NEWLINE_Sargsyan on voittanut Armenian-mestaruuden pituushypyss\xc3\xa4 2005, 2006, 2008, 2010 ja 2012 sek\xc3\xa4 kolmiloikassa 2008 ja 2010.'